SaRK-i  Novosibirski oblastivalitsuse ülema, RJ major Kovšuk-Bekmani aruande [D.25] andmetel seisuga 05.09.41 on oblastisse sisse veetud ja laiali majutatud kokku 19 362 sundasunikku. Need olid märgitud väljasaadetutena Lätist, Leedust, Eestist, Moldaaviast ning Ukraina ja Valgevene lääneoblastitest. RJ major kinnitab, et saabunud sundasunikud on majutatud Narõmi piirkonna 14 põhjarajoonis (Tomski oblastis oli 20 rajooni). Eraldi andmeid eestlaste kohta selles dokumendis ei leidu. Kovšuk-Bekmani märgitud arvu 19 362  on edaspidistes dokumentides korduvalt kasutatud.